turjo4nis/wikipedia-bn-dump-20250701 huggingface dataset:
গো শালিক

গোশালিক বা গোবরে শালিক ভারতীয় উপমহাদেশ ও দক্ষিণ-পূর্ব এশিয়ার একপ্রজাতির শালিক যার বৈজ্ঞানিক নাম (Gracupica contra)। এদের সমতলভূমি ও পাহাড়ের পাদদেশে খুব সহজেই দেখা মেলে। ভাতশালিকের মত এরাও মানুষের আশেপাশে থাকতে ভালবাসে। সেকারণে শহরে আর গ্রামেগঞ্জে অতি সহজেই এদের দেখা মিলে যায়। এরা বেশ উচ্চস্বরে ডাকে এবং ডাক বেশ বৈচিত্র্যপূর্ণ ও সুরেলা।

বর্ণনা 
গোশালিক সর্বোচ্চ ২৩ সেন্টিমিটার পর্যন্ত লম্বা হয়। এদের ঠোঁট লম্বা এবং হলুদাভ, ঠোঁটের গোড়া লালাচে। কালো পুতির মতো দুটো চোখ এবং চোখের দু’পাশে, দু’ডানার পাশে লম্বা রেখার মতো সাদা পালক এদের আকর্ষণীয় করে তোলে। এদের বুকের পালক সাদা বা সাদাটে, লেজ পুরোটাই কালো রঙের। এছাড়া পিঠ, মাথা, গলার পালকের রং কালো। গোশালিকের স্ত্রী ও পুরুষে কোন ভিন্নতা নেই। অপ্রাপ্তবয়স্ক শালিকের গায়ের রঙ গাঢ় বাদামি। এরা বেশ ধীরলয়ে ওড়ে এবং ওড়ার ধরন অনেকটা প্রজাপতির মত। সম্পূর্ণ শ্বেতকায় গোশালিক দেখা গেছে, তবে তা হয়েছে জিনগত কারণে।

স্বভাব 

গোশালিক খড়, শুকনো ঘাস, লতাপাতা ইত্যাদি দিয়ে আগোছালো বাসা বানায়। এরা মূলত পোকা মাকড় খেতেই বেশি ভালবাসে। এদের গোবরে শালিক নামকরণের অন্যতম কারণ এদের গরু, ঘোড়া অন্যান্য পশুর গোবর ঘেঁটে পোকা মাকড় খেতেই দেখা যায় বেশি।

গ্যালারি

জীবন ও সাহিত্যে

তথ্যসূত্র

অন্যান্য উৎস 
 Ray,D (1972) Pied Myna Sturnus contra in Delhi. Newsletter for Birdwatchers. 12(10):11.
 Narang,ML; Lamba,BS (1976) On the feeding-time and feeding-area preference of Indian Pied Myna, Sturnus contra Linn. Newsl. Zool. Surv. India 2(3), 83–86.
 Gupta,AP (1982) About the distribution of birds. Newsletter for Birdwatchers. 22(2):10
 Saini,Harjeet K; Chawla,Geeta; Dhindsa,Manjit S (1995): Food of Pied Myna Sturnus contra in the agroecosystem of Punjab. Pavo 33(1&2):47–62.
 Chawla,G (1993) Ecological studies on the Pied Myna (Sturnus contra) in an intensively cultivated area. M.Sc. Thesis, Punjab Agricultural University, Ludhiana.

বহিঃসংযোগ 

 চিত্র ও ভিডিও 

এশিয়ার পাখি
বাংলাদেশের পাখি
ভারতের পাখি
দক্ষিণ-পূর্ব এশিয়ার পাখি
১৭৫৮-এ বর্ণিত পাখি
স্টার্নাস
শালিক
কার্ল লিনিয়াস কর্তৃক নামকরণকৃত ট্যাক্সা
জইশে মুহাম্মদ

জইশে মুহাম্মদ (, "মুহাম্মাদের সৈন্য", এছাড়া জইশে মুহাম্মদ) কাশ্মীর ভিত্তিক দেওবন্দি জিহাদি সংগঠন। সংগঠনটির প্রাথমিক লক্ষ্য কাশ্মীরকে ভারত থেকে পৃথক করা এবং সে জন্য ভারতের কাশ্মীরে হামলা চালিয়েছে সংগঠনটি। ২০০২ সালে পাকিস্তানে জইশে মুহাম্মদ নিষিদ্ধ হয়।

ইতিহাস 
১৯৯৯ সালের ২৪ ডিসেম্বর কাঠমান্ডুতে ইন্ডিয়ান এয়ারলাইন্সের বিমান পাকিস্তানভিত্তিক জঙ্গিরা ১৮০ জন যাত্রীসহ আইসি ৮১৪ ফ্লাইটটিকে অমৃতসর,লাহোর ও দুবাই হয়ে আফগানিস্তানের কান্দাহারে নিয়ে যায়। এই ঘটনার কারামুক্তির অল্পদিন পরে মওলানা মাসউদ আজহার ২০০১ সালের মার্চ মাসে জইশে মুহাম্মদ গড়ে তোলেন। হরকাতুল মুজাহিদীনের অধিকাংশ সদস্যই মওলানা আজহারকে অনুসরণ করে নতুন দল জইশে মুহাম্মদে যোগ দেয়।

২০০২ সালের জানুয়ারি মাসে প্রেসিডেন্ট পারভেজ মুশাররফ সরকার জইশে মুহাম্মদকে নিষিদ্ধ করলে দলটি নাম বদলে খাদ্দাম- উল- ইসলাম হিসেবে সন্ত্রাসবাদী কার্যক্রম চালিয়ে যায়।

হামলার বিবরণ 
 ভারতের সংসদ ভবনে লস্কর-ই-তৈয়বার সাথে একযোগে জইশে মুহাম্মদের হামলা। 
 মার্কিন সাংবাদিক ড্যানিয়েল পার্ল হত্যা। 
 নিউ ইয়র্কে সন্ত্রাসী কার্যক্রম পরিচালনা।

আরও দেখুন 
 দেওবন্দি সংগঠনের তালিকা
 ভারতের নিষিদ্ধ সংগঠনগুলির তালিকা

তথ্যসূত্র

বহিঃসংযোগ 
 BBC Profile:Maulana Masood Azhar
 South Asia Terrorism Portal
 ISLAMIC RESEARCH SITE

২০০০-এ পাকিস্তানে প্রতিষ্ঠিত
ইসলামি সংগঠন
জিহাদি সংগঠন
জম্মু ও কাশ্মীরের জিহাদি দল
ইসলামি সন্ত্রাসবাদ
উগ্রপন্থী সংগঠনসমূহ
এশিয়া ভিত্তিক সন্ত্রাসী হিসাবে চিহ্নিত সংগঠন
মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন
ভারত কর্তৃক সন্ত্রাসী হিসেবে চিহ্নিত সংগঠন
যুক্তরাজ্য কর্তৃক সন্ত্রাসী হিসেবে চিহ্নিত সংগঠন
জম্মু ও কাশ্মীরের সন্ত্রাসী সংগঠন
কানাডা কর্তৃক সন্ত্রাসী হিসেবে চিহ্নিত সংগঠন
পাকিস্তানের বিদ্রোহী দল
দেওবন্দি সংগঠন
পাকিস্তান কর্তৃক সন্ত্রাসী হিসেবে চিহ্নিত সংগঠন
রাশিয়া কর্তৃক সন্ত্রাসী হিসেবে চিহ্নিত সংগঠন
অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন
সংযুক্ত আরব আমিরাত কর্তৃক সন্ত্রাসী হিসাবে চিহ্নিত সংগঠন
আল-কায়েদার সাথে সংশ্লিষ্ট দল
মাউমুন আব্দুল গাইয়ুম

মাউমুন আব্দুল কাইয়ুম (; জন্ম: ২৯ ডিসেম্বর, ১৯৩৭) ১৯৭৮ সাল থেকে ২০০৮ সাল পর্যন্ত দীর্ঘ ৩০ বছর মালদ্বীপের রাষ্ট্রপতি ছিলেন। ২০০৮ সালে মালদ্বীপে প্রথম বহুদলীয় নির্বাচন অনুষ্ঠিত হয় এবং এ নির্বাচনে মামুন আব্দুল গাইয়ুম এমডিপির মোহাম্মদ নাশিদের কাছে পরাজিত হন।

রাষ্ট্রপতিত্ব 
১৯৭৮ সালে অজানা কোনো কারণে ইব্রাহিম নাসির সিঙ্গাপুরে পালিয়ে গেলে ক্ষমতার হাল ধরেন একনায়ক মাউমুন আব্দুল কাইয়ুম। তিনি ৩০ বছর মালদ্বীপের রাষ্ট্রপতি ছিলেন। প্রতিবারই তিনি একক নির্বাচনী প্রার্থী ছিলেন এবং নির্বাচনের মাধ্যমে ক্ষমতায় অভিষিক্ত ছিলেন। তা সত্ত্বেও মালদ্বীপের বাসিন্দারা গণতন্ত্রের সুখ ভোগ করতে পারেনি। মাউমুন আব্দুল কাইয়ুমের দীর্ঘ শাসনামলে তার নেতিবাচক কাজের কট্টর সমালোচকদের অন্যতম ছিলেন সাংবাদিক নাশিদ।

তথ্যসূত্র

আরও পড়ুন 
 A Man for All Islands by Royston Ellis –

বহিঃসংযোগ 

 Official site of the Presidency of the Maldives

১৯৩৭-এ জন্ম
জীবিত ব্যক্তি
আল-আজহার বিশ্ববিদ্যালয়ের প্রাক্তন শিক্ষার্থী
কায়রোর আমেরিকান বিশ্ববিদ্যালয়ের প্রাক্তন শিক্ষার্থী
ঢাকা কলেজের প্রাক্তন শিক্ষার্থী
মালদ্বীপের রাষ্ট্রপতি
হত্যার প্রচেষ্টা থেকে বেঁচে যাওয়া ব্যক্তি
দিভেহি রায়িথুঙ্গে পার্টি রাজনীতিবিদ
মালদ্বীপের মন্ত্রী
মালের ব্যক্তি
দ্যা গ্র্যান্ড অর্ডার অফ মাগাঙ্গুয়া (দক্ষিণ কোরিয়া) প্রাপকগণ
রয়্যাল কলেজ, কলম্বোর প্রাক্তন শিক্ষার্থী
রাষ্ট্রদ্রোহ থেকে খালাস পাওয়া ব্যক্তি
মোহামেদ নাশিদ

মোহামেদ নাশিদ (ধিবেহী: މުހައްމަދު ނަޝީދު; জন্ম ১৭ মে ১৯৬৭) মালদ্বীপের গণতান্ত্রিকভাবে নির্বাচিত প্রথম প্রেসিডেন্ট ছিলেন।  ২০০৮ সালে দেশটির গণতান্ত্রিক ইতিহাসে প্রথমবারের মত অনুষ্ঠিত অবাধ এবং নিরপেক্ষ প্রেসিডেন্ট নির্বাচনে জয়লাভ করেন তিনি। জলবায়ুর পরিবর্তন ও গণতন্ত্রের জন্য লড়াই, বিশ্বে প্রথম পানির নিচে মন্ত্রিসভার বৈঠক অনুষ্ঠান, দেশের পর্যটন শিল্পের আয় দিয়ে নতুন দেশ গড়ার পরিকল্পনা প্রভৃতি কারণে তিনি আন্তর্জাতিক অঙ্গনে বিশেষ সুনাম অর্জন করেছিলেন।

রাষ্ট্রপতিত্ব 
১৯৭৮ সালে মাউমুন আব্দুল কাইয়ুম মালদ্বীপের প্রেসিডেন্টের দায়িত্বভার গ্রহণ করেন এবং দীর্ঘ ৩০ বৎসর তিনি দেশ শাসন করেন। ২০০৮ সালে মালদ্বীপে প্রথম বহুদলীয় নির্বাচন অনুষ্ঠিত হয় এবং এ নির্বাচনে মাউমুন আব্দুল কাইয়ুমকে পরাজিত করে এমডিপির মোহামেদ নাশিদ প্রেসিডেন্ট নির্বাচিত হয়েছিলেন। তার হাত ধরেই মালদ্বীপে নতুন করে গণতন্ত্রের জয়যাত্রা শুরু হয়। কিন্তু তিন বসর ক্ষমতায় থাকার পর বিচার বিভাগ ও পুলিশ বাহিনীর সাথে মতপার্থক্যের কারণে তিনি পদত্যাগ করেন।

তথ্যসূত্র

বহিঃসংযোগ 
 Official site
 The Island President official site

১৯৬৭-এ জন্ম
জীবিত ব্যক্তি
লিভারপুল জন মূরস বিশ্ববিদ্যালয়ের প্রাক্তন শিক্ষার্থী
বিবেকের অ্যামনেস্টি আন্তর্জাতিক বন্দী
মালদ্বিপীয় গণতন্ত্র কর্মী
মালদ্বিপীয় গণতান্ত্রিক পার্টি রাজনীতিবিদ
মালদ্বিপীয় বন্দী এবং আটক
মালদ্বীপের মজলিসের সদস্য
ডান্টসির স্কুলে শিক্ষিত ব্যক্তি
মালের ব্যক্তি
মালদ্বীপের রাষ্ট্রপতি
ভারত মহাসাগর স্টার ও কী (মরিশাস) অর্ডার অফ গ্র্যান্ড কমান্ডার
এহুদ বারাক

এহুদ বারাক (, , ইহুদ বারাক ; জন্ম ইহুদ ব্রগ; ১২ ফেব্রুয়ারি ১৯৪২) ইসরায়েলের সাবেক প্রধানমন্ত্রী যিনি দেশটির সামরিক ও রাজনৈতিক ক্ষেত্রে দীর্ঘকাল গুরুত্বপূর্ণ দায়িত্ব পালন করেন। ১৯৯৯ থেকে ২০০১ সাল পর্যন্ত এহুদ বারাক ইসরায়েলের প্রধানমন্ত্রী ছিলেন। প্রতিরক্ষা বাহিনীতে তিনি ৩৯ বছর কর্মরত ছিলেন এবং চিফ অব জেনারেল স্টাফের দায়িত্বও পালন করেন। এহুদ বারাক ইসরাইলি সামরিক বাহিনীর ১৪তম চিফ অব স্টাফ হিসেবে দায়িত্ব পালন করেছেন এবং ফিলিস্তিনিদের বিরুদ্ধে বেশ কয়েকটি অভিযানে নেতৃত্ব দিয়েছেন। এরপর তিনি দেশের স্বরাষ্ট্রমন্ত্রী ও পররাষ্ট্রমন্ত্রীর দায়িত্ব পালন করেন। ১৯৯৯ সালের সাধারণ নির্বাচনে বেনিয়ামিন নেতানিয়াহুকে পরাজিত করেন।

তথ্যসূত্র

সংস্করণ 
 Bregman, Ahron Elusive Peace: How the Holy Land Defeated America.
 Clinton, Bill (2005). My Life. Vintage. .
 Dromi, Uri (5 November 2005). "Still craving peace 10 years after Rabin". New Straits Times, p. 20.

বহিঃসংযোগ 

 Ehud Barak – official site 
 
 
 
 
 Defense Minister Ehud Barak at Ynetnews, profile
 2003 Interview by Leon Charney on The Leon Charney Report
 2005 Interview by Leon Charney on The Leon Charney Report
 Eduh Barak Campaign Material by ArchivoElectoral.org

ইসরায়েলের প্রধানমন্ত্রী
ইসরায়েলের মন্ত্রী
১৯৪২-এ জন্ম
জীবিত ব্যক্তি
জেরুসালেমের হিব্রু বিশ্ববিদ্যালয়ের প্রাক্তন শিক্ষার্থী
ইসরায়েলি শ্রমিক দলের রাজনীতিবিদ
ইহুদি ইসরায়েলি রাজনীতিবিদ
ইসরায়েলি রাজনৈতিক দলের নেতা
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
ইসরায়েলের প্রতিরক্ষামন্ত্রী
ইন্ডিপেন্ডেন্স (ইসরায়েলি রাজনৈতিক দল) এর রাজনীতিবিদ
নেসেটের সদস্য ১৯৯৬-১৯৯৯
নেসেটের সদস্য ১৯৯৯-২০০৩
নেসেটের সদস্য ২০০৯-২০১৩
ইসরায়েলের কৃষিমন্ত্রী
ইসরায়েলের শিক্ষামন্ত্রী
ইসরায়েলের পররাষ্ট্রমন্ত্রী
ইসরায়েলের স্বরাষ্ট্রমন্ত্রী
ইসরায়েলের পর্যটন মন্ত্রী
ওয়ান ইসরায়েলের রাজনীতিবিদ
বিরোধী দলের নেতা (ইসরায়েল)
জেনারেল স্টাফের প্রধান (ইসরায়েল)
মধ্য জেলা (ইসরায়েল) এর ব্যক্তি
লিথুয়ানীয়-ইহুদি বংশোদ্ভূত ইসরায়েলি ব্যক্তি
ইসরায়েলি আশকেনাজি ইহুদি
গ্রাহাম ফোর্ড

গ্রাহাম জেভিয়ের ফোর্ড (; জন্ম: ১৬ নভেম্বর, ১৯৬০) নাটাল প্রদেশে জন্মগ্রহণকারী দক্ষিণ আফ্রিকার প্রথম-শ্রেণীর সাবেক ক্রিকেটার। বর্তমানে তিনি কোচের দায়িত্ব পালন করছেন। জানুয়ারি, ২০১২ সাল থেকে জিওফ মার্শের পরিবর্তে ৩১ ডিসেম্বর, ২০১৩ তারিখ পর্যন্ত তিনি শ্রীলঙ্কা দলের প্রধান কোচের দায়িত্ব পালনের পর পুনরায় জানুয়ারি, ২০১৬ থেকে এ দায়িত্বে রয়েছেন।

খেলোয়াড়ী জীবন 
ক্রিকেটে তিনি ডানহাতি ব্যাটসম্যান হিসেবে মাঠে নামতেন। সমগ্র খেলোয়াড়ী জীবনে তিনি ৭টি প্রথম-শ্রেণীর ক্রিকেট খেলায় অংশগ্রহণ করেছেন। ১৯৮২-৮৩ মৌসুমে নাটাল বি দলের মাধ্যমে প্রথম-শ্রেণীর ক্রিকেটে অভিষিক্ত হন। তিনি অনেকগুলো ক্রীড়ায় পারদর্শীতা দেখান। প্রাদেশিক দলের সাবেক টেনিস চ্যাম্পিয়ন ছিলেন তিনি। পাশাপাশি নাটালের পক্ষ হয়ে ফুটবল খেলায়ও প্রতিনিধিত্ব করেন। এছাড়াও রাগবি ইউনিয়নের রেফারি হিসেবেও যোগ্যতা অর্জন করেছেন।

কোচিং জীবন 
১৯৯২ সালে নাটাল ক্রিকেট দলের কোচের দায়িত্ব লাভ করেন। ঐ সময় তিনি ম্যালকম মার্শাল, ক্লাইভ রাইস, শন পোলক, জন্টি রোডস, ল্যান্স ক্লুজনারের ন্যায় ক্রিকেটারদেরকে পরিচালনা করেছেন। ১৯৯৬-৯৭ মৌসুমে প্রাদেশিক দলের প্রথম-শ্রেণীর ক্রিকেট ও একদিনের ট্রফি বিজয়ে নেতৃত্ব দেন।

১৯৯৯ সালের বিশ্বকাপ ক্রিকেটে তিনি বব উলমারের সহকারী হিসেবে দক্ষিণ আফ্রিকা দলকে সেমি-ফাইনালে উত্তরণ ঘটান, যেখানে তারা অস্ট্রেলিয়ার কাছে হেরে যায়। বিশ্বকাপ প্রতিযোগিতার পর তিনি বব উলমারের স্থলাভিষিক্ত হন ও ১১টি সিরিজের ৮টিতেই তার দল বিজয়ী হয়েছিল। কিন্তু, দেশে-বিদেশে উভয় জায়গায়ই অস্ট্রেলিয়ার কাছে পরাভূত হওয়ায় জুন, ২০০২ সালে কোচের দায়িত্ব থেকে অব্যহতি পান।

২০০৫ সালে তিনি কেন্টের ক্রিকেট পরিচালক নিযুক্ত হন। ২০০৬ সালে ফোর্ড দক্ষিণ আফ্রিকায় ফিরে যান ও ডলফিন্সের কোচের দায়িত্ব নেন। কিন্তু একই বছর তিনি ব্যক্তিগত কারণে পদত্যাগ করেন।

৯ জুন, ২০০৭ তারিখে ভারতীয় ক্রিকেট দলের কোচের দায়িত্বের প্রস্তাবনা পেলেও পারিবারিক সিদ্ধান্তে এ প্রস্তাব প্রত্যাখ্যান করেন। জানুয়ারি, ২০১২ সাল থেকে শ্রীলঙ্কা জাতীয় ক্রিকেট দলের প্রধান কোচের দায়িত্ব পালনকালীন তিনি সেপ্টেম্বর, ২০১৩ সালে পুনরায় দুই বছরের চুক্তি নবায়ণ করতে অস্বীকার করেন। এরফলে শ্রীলঙ্কা ক্রিকেট কর্তৃপক্ষ তার পরিবর্তে পল ফারব্রেসকে জাতীয় দলের কোচ হিসেবে ঘোষণা করে যা ১ জানুয়ারি, ২০১৪ তারিখ থেকে কার্যকরী হয়।

শ্রীলঙ্কা 
সেপ্টেম্বর, ২০১৩ সালে শ্রীলঙ্কা দলের প্রধান কোচ হিসেবে দুই বছরের চুক্তির মেয়াদ বৃদ্ধিতে অস্বীকার করেন। ২৭ ফেব্রুয়ারি, ২০১৪ তারিখে সারে ক্রিকেট ক্লাবের প্রধান কোচের দায়িত্ব নিতে রাজী হন তিনি। তার কোচিং জীবনের সেরা আবিষ্কার কুমার সাঙ্গাকারা ২০১৫ সালে সারে দলে ছিলেন ও শ্রীলঙ্কান ক্রিকেটকে তার প্রভাববিস্তার করে সেখানে নিয়ে যেতে সহায়তা করেন। পাকিস্তান ও ভারতের বিপক্ষে উপর্যুপরি টেস্ট সিরিজে পরাজয়ের পর সেপ্টেম্বর, ২০১৫ সালে মারভান আতাপাত্তু পদত্যাগ করলে জানুয়ারি, ২০১৬ সালে ফোর্ড আরও একবার শ্রীলঙ্কার প্রধান কোচ হিসেবে নিযুক্তি লাভ করেন।

তথ্যসূত্র

আরও দেখুন 
 বব উলমার
 মিকি আর্থার
 গ্যারি কার্স্টেন
 ডানকান ফ্লেচার
 শ্রীলঙ্কা জাতীয় ক্রিকেট দল
 দক্ষিণ আফ্রিকা জাতীয় ক্রিকেট দল
 ২০১২ আইসিসি বিশ্ব টুয়েন্টি২০ স্কোয়াড
 ২০১৩ আইসিসি চ্যাম্পিয়ন্স ট্রফি দলের তালিকা

বহিঃসংযোগ 

 

১৯৬০-এ জন্ম
কোয়াজুলু-নাটালের ক্রিকেটার
জীবিত ব্যক্তি
দক্ষিণ আফ্রিকান ক্রিকেটার
দক্ষিণ আফ্রিকান ক্রিকেট কোচ
দক্ষিণ আফ্রিকা জাতীয় ক্রিকেট দলের কোচ
শ্রীলঙ্কা জাতীয় ক্রিকেট দলের কোচ
পিটারমারিৎজবার্গ থেকে আগত ক্রিকেটার
আয়ারল্যান্ড ক্রিকেট দলের কোচ
শাহনামা

শাহনামা অথবা শাহ্-নামা ( , "রাজাদের বই") পারস্যের (বর্তমান ইরান) কবি ফেরদৌসী দ্বারা লিখিত একটি দীর্ঘ মহাকাব্য। এটি একই সাথে ইরানের ও সারা বিশ্বের ফার্সি ভাষাভাষী লোকদের জন্য জাতীয় মহাকাব্য। ফেরদৌসী ৯৭৭ থেকে ১০১০ সালের মধ্যে ৩০ বছরের অধিক সময় ধরে এই মহাকাব্য রচনা করেন। শাহনামায় প্রায় ষাট হাজার শ্লোক রয়েছে। ইরানের ইতিহাস ও ঐতিহ্যকে তুলে আনা হয়েছে এই মহাকাব্যে। শাহনামাতে মূলত ইরানে ইসলাম পূর্ব ও সপ্তম শতাব্দীতে ইসলামী শাসন ব্যবস্থা চালু হওয়ার পরের কাহিনী বর্ণিত হয়েছে। এ কাহিনীতে রাজাদের গুণগান ও পরবর্তীকালে কবির নিজের অনুভূতির বহিঃপ্রকাশ ঘটেছে। বর্তমানে ইরান, তার পার্শ্ববর্তী ফার্সি ভাষায় কথা বলা আফগানিস্তান ও তাজাকিস্তানের লোকদের কাছে শাহনামা তাদের সাহিত্যের ধারক।

মহাকাব্যটি বর্তমান ইরানের পূর্ব ইতিহাসকে তুলে ধরেছে এবং ফার্সি লোকদের সংস্কৃতিকে ধারণ করছে। এটিতে ইসলাম পূর্ব শেষ সামানাইড রাজার কথাও বলা হয়েছে।

আরও পড়ুন 
গ্রেট মঙ্গোল শাহনাম

তথ্যসূত্র 

ইরানি লোক সাহিত্য
ফারসি শব্দ ও শব্দসমষ্টি
শাহনামা
ফার্সি মহাকাব্য
ইরানি বই
ফারসি পূরাণ
১০ম শতাব্দীর বই
গজনভি সাম্রাজ্য
চলচ্চিত্রে অভিযোজিত কবিতা
১১শ শতাব্দীর ফার্সি বই
টেকেন

টেকেন, ২০০৮ সালে মুক্তিপ্রাপ্ত ফ্রান্সের একটি অ্যাকশন-থ্রিলার চলচ্চিত্র। ছবিটি পরিচালনা করেছেন পিয়েরি মোরেল এবং এতে অভিনয় করেছেন লিয়াম নিসন, ম্যাগি গ্রেসি, লিল্যান্ড ওসাল, ডেভিড ওয়ারসফেস্কি সহ আরো অনেকে। ছবিটিতে নিসন একজন সাবেক সিআইএ অপারেটিভ যে ফ্রান্স থেকে অপহরণ হওয়া তার মেয়েকে খুঁজে বের করে। ৩ অক্টোবর, ২০১২ সালে ছবিটির সিকুয়্যাল টেকেন ২ মুক্তি পেয়েছে।

টেকেন ছবিটি বক্স অফিসে সাফল্য লাভ করে এবং সমালোচকেরা এই ছবিকেই লিয়াম নিসন এর অ্যাকশন নায়ক হওয়ার পেছেনে ভূমিকা আছে বলে মনে করেন।

কাহিনী 
সাবেক সিআইএ অপারেটিভ ব্রায়ন মিলস (লিয়াম নিসন) তার মেয়ে কিমকে জন্মদিনের শুভেচ্ছা জানাতে তার সাবেক স্ত্রী লেনরির বাড়িতে যায়। এদিকে বর্তমানে ব্রায়ান একটি প্রাইভেট নিরাপত্তা ফার্মে কাজ করে। একদিন তার একটি সংগীতানুষ্ঠানে নিরাপত্তা রক্ষার দায়িত্ব পরে। সে অনুষ্ঠানের শিল্পীকে জানায় তার মেয়ে কিম গান শিখতে আগ্রহী। এমনসময় অনুস্ঠানে গন্ডগোল শুরু হলে ব্রায়ান সেই শিল্পীকে রক্ষা করে। তখন শিল্পী তাকে তার মেয়েকে গান শিখাতে রাজি হয়। ব্রায়ান যখন তার মেয়েকে এই খবর জানানোর জন্য দেখা করে তখন তার মেয়ের কাছ থেকে জানতে পারে সে তার এক বান্ধবীর সাথে প্যারিস ভ্রমণে যাবে। প্রথমে ব্রায়ান রাজি না হলেও তার সাবেক স্ত্রীর পিড়াপীরীতে রাজি হয়ে যায়।

প্যারিসের এক হোটেল থেকে কিম ও তার বান্ধবীকে অপহরণ করা হয়। ব্রায়ান খোঁজ নিয়ে জানতে পারে এর সাথে আলবেনিয়ার একটি সন্ত্রাসী গোষ্ঠী জড়িত। তার মেয়েকে অপহরণ করেছে মার্কো নামে এক লোক ও তার দল। এরপর ব্রায়ান প্যারিস গিয়ে তার সাবেক এক সহকর্মী যিনি বর্তমানে ফ্রান্স ফেডারেল ব্যুারোতে অফিসিয়াল কাজ করে তার ভিজিটিং কার্ড ব্যবহার করে মার্কোকে খুঁজে বের করে ও তার কাছ থেকে জানতে পারে তার মেয়েকে কোথায় গেলে পাওয়া যাবে। এরপর ব্রায়ান মার্কোকে ইলেক্ট্রিক চেয়ারে বসিয়ে হত্যা করে। এরপর ব্রায়ান তার সেই সাবেক সহকর্মীর কাছ থেকে ঠিকানা নিয়ে একটি ক্লাবে প্রবেশ করে, যেখানে কিম সহ আরো অনেক মেয়েকে নিলামে তুলা হবে। অবশেষে ব্রায়ান একটি ইয়ট থেকে তার মেয়েকে উদ্ধার করে।

শ্রেষ্ঠাংশে 
 লিয়াম নিসন -ব্রায়ান মিলস হিসেবে
 ম্যাগি গ্রেসি - কিম মিলস
 লিল্যান্ড ওসাল - স্যাম
 জন গ্রিস - চাইস
 ডেভিড ওয়ারসফেস্কি - বার্নি
 কেটি ক্যাসেডি - আমান্ডা
 হলি ভেলান্সি - শীরা
 ফামেক জেনসন - লেনি

সিকুয়্যাল 

২০১০ সালের নভেম্বরে ফক্স অফিসিয়ালি ঘোষণা করে টেকেন ২ নামে এর একটি সিকুয়্যাল ওলিভার মেগাটনের পরিচালনায় মুক্তি পাবে। ছবিটি প্রথমে ফ্রান্সে ৩ অক্টোবর, ২০১২ সালে মুক্তি পায় যেখানে লিয়াম নিসন, ম্যাগি গ্রেসি ও ফামেক জেনসন আগের ভূমিকাতেই অভিনয় করেছেন।

তথ্যসূত্র

বহিঃসংযোগ 

 

২০০৮-এর চলচ্চিত্র
ইংরেজি ভাষার চলচ্চিত্র
প্যারিসের পটভূমিতে চলচ্চিত্র
ইংরেজি ভাষার ফরাসি চলচ্চিত্র
লস অ্যাঞ্জেলেসের পটভূমিতে চলচ্চিত্র
২০০৮-এর অ্যাকশন থ্রিলার চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন মারপিটধর্মী রোমাঞ্চকর চলচ্চিত্র
মানব পাচার সম্পর্কিত চলচ্চিত্র
ফ্রান্সে ধারণকৃত চলচ্চিত্র
লস অ্যাঞ্জেলেসে ধারণকৃত চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
বাবা-মেয়ের সম্পর্ক নিয়ে চলচ্চিত্র
ইংরেজি ভাষার মারপিটধর্মী রোমাঞ্চকর চলচ্চিত্র
ফরাসি বহুভাষিক চলচ্চিত্র
বিবাচনকৃত চলচ্চিত্র
লিমর্তেল

লিমর্তেল রিচার্ড ব্যারি পরিচালিত ফ্রান্সের একটি থ্রিলার চলচ্চিত্র।

কাহিনী 
মার্সেইয়ের সাবেক মাফিয়া গডফাদার চার্লি ম্যাতিইকে (৫৭) তার সাবেক বন্ধুরা গুলি করে হত্যার চেষ্টা করে কিন্তু অপারেশনের পর চার্লি বেচেঁ যায়। তার দেহ থেকে ২২টি বুলেট উদ্ধার করা হয়। হাসপাতালের ডাক্তাররা জানায় তার ডান হাত অবশ হয়ে গেছে। হাসপাতা্ল থেকে আসার পর তার শিষ্যদের বারবার অনুরোধ সত্তেও তার উপর হামলাকারীদের বিরুদ্ধে কোন ব্যবস্থা নেন না। তিনি আর একটি যুদ্ধ শুরু হয়ে যাবার আশঙায় তার শিষ্যদেরও কোন মানুষ মারা থেকে বিরত থাকতে বলেন।
করিম নামে চার্লি ম্যাতিইর এক ভাইকে ম্যাতিইর সাবেক বন্ধুরা তুলে নিয়ে যায় এবং তাকে খুন করে। এরপর চার্লি তার স্ত্রী ও দুই সন্তান সহ তার পরিবারের সকল সদস্যদের নিরাপদ স্থানে রেখে মাফিয়াদের বিরুদ্ধে প্রতিশোধ নিতে থাকে যারা করিমকে খুন করেছে। প্রথমে বাস্তেইন নামে একজনকে তার জন্মদিনের অনুষ্ঠানে গুলি করে হত্যা করে।বাস্তেইন চার্লিকে যে পাঁচজন লোক গুলি করেছিল তাদের মধ্যে একজন।

টনি জাক্কিয়া মাফিয়া প্রধান ও চার্লির সাবেক বন্ধু। তার নির্দেশে চার্লির ছেলেকে অপহরণ করা হয়। এরপর এক পুলিশ অফিসারের সাহায্যে চার্লি তার গ্রেফতারের নাটক সাজিয়ে তার ছেলেকে উদ্ধার করে। চার্লি টনি জাক্কিয়াকে খুন করতে জাক্কিয়ার বাসায় যায় ও হাতাহাতির একপর্যায়ে পুলিশ তাদের দুজনকে গ্রেফতার করে। জিঞ্গাসাবাদ শেষে পুলিশ চার্লিকে ছেড়ে দেয়। পরে চার্লি তার হত্যার ষরযন্ত্রের সাথে তারই সহচর একজনের কথা জানতে পারলেও তাকে ক্ষমা করে দেয়।

তথ্যসূত্র

বহিঃসংযোগ 
  
 

২০১০-এর চলচ্চিত্র
ফরাসি ভাষার চলচ্চিত্র
হত্যাকারী সম্পর্কে চলচ্চিত্র
সহিংসতা সম্পর্কে চলচ্চিত্র
ফরাসি উপন্যাস অবলম্বনে চলচ্চিত্র
মাফিয়া চলচ্চিত্র
ঘোড়ানিম

ঘোড়ানিম, (বৈজ্ঞানিক নাম:Melia azedarach) অন্যান্য নামের মধ্যে সাদা দারূবৃক্ষ, চায়নাবেরি গাছ, গুটিকা-গাছ, কেপ লাইলাক, সাইরিঙ্গা বেরিগাছ, পার্সিয়ান লাইলাক, ও ভারতীয় লাইলাক, মেহগনিবৃক্ষ পরিবারের পর্ণমোচী গাছের একটি প্রজাতি, যা ইন্দোমালিয়া ও অস্ট্রেলেশিয়ার স্থানীয়।

চিত্রশালা

তথ্যসূত্র 

 [arolus] (1753): Species Plantarum 1: 384–385. Tropicos - Missouri Botanical Garden, Saint Louis, Missouri.
  (2005): Beija-flores (Aves, Trochilidae) e seus recursos florais em uma área urbana do Sul do Brasil  [Hummingbirds (Aves, Trochilidae) and their flowers in an urban area of southern Brazil]. [Portuguese with English abstract] Revista Brasileira de Zoologia 22(1): 51–59.  PDF fulltext.
  (2005): "Melia azedarach". In: Identification and Biology of Non-Native Plants in Florida's Natural Areas: 96–97. Version of 2005-SEP-05. PDF fulltext .
  (1997): "Melia azedarach". In: Poisonous Plants of North Carolina. Retrieved 2008-JAN-26.

বহিঃসংযোগ 

 Melia azederach  (PDF)
 SerTox (in Spanish)—FAQ about toxic plants

উদ্ভিদ
বাংলাদেশের উদ্ভিদ
অস্ট্রেলিয়ার উদ্ভিদ
ভারতের উদ্ভিদ
নেপালের উদ্ভিদ
চীনের উদ্ভিদ
ক্রান্তীয় এশিয়ার উদ্ভিদ
কুইন্সল্যান্ডের উদ্ভিদ
এশিয়ার উদ্যান উদ্ভিদ
অস্ট্রেলিয়ার বাগান উদ্ভিদ
আলংকারিক উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
র‍্যাম্বো (২০০৮-এর চলচ্চিত্র)

র‍্যাম্বো ২০০৮ সালে নির্মিত আমেরিকান অ্যাকশন চলচ্চিত্র। এটি র‌্যাম্বো সিরিজের শেষ চলচ্চিত্র। চলচ্চিত্রটি পরিচালনা করেন সিলভেস্টার স্ট্যালোন।

কাহিনী 
বার্মিজ সেনাবাহিনীর সৈন্যরা কিছু বন্দিকে ল্যান্ড মাইন যুক্ত একটি মাঠের মধ্য দিয়ে দৌড়াতে বাধ্য করে। টেলিভিশনে দেখানো হয় সবচেয়ে দীর্ঘ সিভিলিয়ান যুদ্ধ চলছে বার্মায়। সেখানে সরকারী সৈন্য দ্বারা যুদ্ধাপরাধ সংগঠিত হচ্ছে। জন র‌্যাম্বো বার্মা সীমান্তের একটি গ্রামে অজগর ধরার কাজ করে ও ভাড়ায় নৌকা চালায়। একদিন তার কাছে আমেরিকা থেকে গির্জার কিছু লোক আসে এবং তাদের নদী পার করে বার্মার যুদ্ধপিড়ীত এলাকায় নিয়ে যেতে বলে। তারা জানায় তারা তথ্য সংগ্রহ করতে ও চিকিৎসা সাহায্য নিয়ে এসেছে। প্রথমে র‌্যাম্বো তাদের নিয়ে যেতে রাজি না হলেও পরে রাজি হয়ে যায় এবং তাদের নদী পার করে বার্মার একটি গ্রামে রেখে আসে। পথিমধ্যে বার্মিজ জলদস্যুরা তাদের নৌকা আক্রমণ করলে র‌্যাম্বো জলদস্যুদের হত্যা করে ও ফেরার সময় জলদস্যুদের নৌকা পুড়িয়ে ফেলে।

প্রতিনিধি দল গ্রামে নামার পরপরই বার্মিজ সৈন্যরা গ্রামটি আক্রমণ করে ও গ্রামের আধিকাংশ মানুষকে হত্যা করে, গ্রামটি পুড়িয়ে দেয় ও প্রতিনিধি দলকে ধরে নিয়ে যায়। কিছুদিন পর র‌্যাম্বোর কাছে এক পশ্চিমা লোক এসে এ খবর জানায় ও আরো বলে একটি কমান্ডো দল তাদের উদ্ধার করতে আসছে সেজন্য র‌্যাম্বোকে তাদের নদী পার করে সেই গ্রামে রেখে আসার জন্য অনুরোধ করে। র‌্যাম্বো কমান্ডোদের নিয়ে নদী পর করে দেয় এবং স্থানীয় বিদ্রোহী দলের দুজন লোক তাদের পথ দেখিয়ে সে গ্রামে নিয়ে যায়। তারা সেখানে থাকার কিছুক্ষন পর সরকারি সৈন্যরা আগেরমত কিছু লোককে নিয়ে আসে মাইনের উপর দিয়ে দৌড়ানোর জন্য। সৈন্যরা বন্দিদের গুলি করতে উদ্ধত্ব হলে র‌্যাম্বো তার তীর-ধনুক দিয়ে সেখানকার সকল সৈন্যকে হত্যা করে।

র‌্যাম্বো ও কমান্ডো বাহিনীর সকলে মিলে সৈন্যদের আস্তানা থেকে প্রতিনিধি দলের লোকদেরকে উদ্ধারের পরিকল্পনা করে। রাতে একটি আর্মি ট্রাক নিয়ে সৈনিকের ছদ্মবেশে তারা ক্যাম্পের ভেতর প্রবেশ করে। সেখানে জেনারেলের পুত্রকে হত্যা করে ও প্রতিনিধি দলের সদস্যদেরকে নিয়ে পালিয়ে যায়। সরকারী সৈন্যরা তাদের পিছু নেয়। একপর্যাকে কমান্ডো ও প্রতিনিধি দলের কিছু সদস্যকে সৈন্যরা পুনরায় ধরে ফেলে। তাদেরকে গুলি করে মারার পূর্ব মূহুর্তে র‌্যাম্বো মেশিনগান নিয়ে সৈন্যদের উপর গুলিবর্ষন শুরু করে। কিছুক্ষন পর বিদ্রোহীরাও সরকারি সৈন্যদের উপর আক্রমণ করে। যুদ্ধ শেষে র‌্যাম্বোকে রাস্তা ধরে হেটে যেতে দেখা যায়।

তথ্যসূত্র

বহিঃসংযোগ 
 
 
 
 
 

২০০৮-এর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
মার্কিন মারপিটধর্মী রোমাঞ্চকর চলচ্চিত্র
পরবর্তী কিস্তির চলচ্চিত্র
বিবাচনকৃত চলচ্চিত্র
সিলভেস্টার স্ট্যালোন দ্বারা চিত্রনাট্য সংবলিত চলচ্চিত্র
মার্কিন ধারাবাহিক চলচ্চিত্র
চলচ্চিত্রে অশ্লীলতা বিতর্ক
অ্যারিজোনায় ধারণকৃত চলচ্চিত্র
ক্যালিফোর্নিয়ায় ধারণকৃত চলচ্চিত্র
মেক্সিকোতে ধারণকৃত চলচ্চিত্র
থাইল্যান্ডে ধারণকৃত চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
র‌্যাম্বো (ফ্র্যাঞ্চাইজি)
ইংরেজি ভাষার রোমাঞ্চকর মারপিটধর্মী চলচ্চিত্র
অম্পেয়্যারের বর্তনী সূত্র

SI পদ্ধতিতে অম্পেয়্যারের বর্তনী সূত্রটিকে সমাকলিত রূপে লেখা যায়

অর্থাৎ B চৌম্বক ক্ষেত্রের বদ্ধ রেখা সমাকল (line integral) ঐ ক্ষেত্র দিয়ে অতিক্রান্ত তড়িৎপ্রবাহের সমানুপাতিক।

অম্পেয়্যারের বর্তনী সূত্রের প্রয়োগ

দীর্ঘ ঋজু তারের চৌম্বক ক্ষেত্র 
তারটিকে কেন্দ্র করে নির্দিষ্ট ব্যাসার্ধের বৃত্তীয় বদ্ধপথ নিয়ে এর উপরিস্থিত যে কোন ক্ষুদ্রাংশ নিলে চৌম্বক ক্ষেত্র সব স্থানেই ঐ ক্ষুদ্রাংশের সঙ্গে সমান্তরাল হয়।আবার প্রতিসাম্যের দরুন চৌম্বক ক্ষেত্রের মান বদ্ধপথটির প্রতিটি বিন্দুতেই সমান।

দীর্ঘ ঋজু সলিনয়েডের চৌম্বক ক্ষেত্র 
এক্ষেত্রে চৌম্বক ক্ষেত্রের মান নির্ভর করে একক দৈর্ঘ্যের পাকসংখ্যার উপর, সলিনয়েডের পাকসংখ্যার উপর নয়।

সীমাবদ্ধতা 
ম্যাক্সওয়েল প্রমাণ করেন অম্পেয়্যারের বর্তনী সূত্রটি শুধুমাত্র স্থির তড়িৎপ্রবাহের ক্ষেত্রেই প্রযোজ্য ।বদ্ধপথ দ্বারা পরিবেষ্টিত তড়িৎপ্রবাহ যদি সময়ের সঙ্গে সঙ্গে পরিবর্তিত হয়, তবে সূত্রটির ডানপক্ষে অতিরিক্ত পদ যোগ করতে হয়।যা তড়িচ্চুম্বকীয় ক্ষেত্র সমীকরণ নামে পরিচিত।
ম্যাক্সওয়েল সংশোধন করে সূত্রটি বলেন

অর্থাৎ 
প্রকৃতপক্ষে ম্যাক্সওয়েল সরণ প্রবাহ নামে নতুন একটি রাশি বের করেন সেক্ষেত্রে মোট তড়িৎ এর পরিমাণ হবে সাধারণ তড়িৎ এবং ঐ সরণ প্রবাহ এর যোগফল এর সমান।
অর্থাৎ 

যেখানে  হল ঐ সরণ প্রবাহ

আরও দেখুন 
 অঁদ্রে-মারি অম্পেয়্যার
 অ্যাম্পিয়ার

তথ্যসূত্র 

 প্রারম্ভিক পদার্থবিদ্যা - দোয়ারী মজুমদার মাইতি, ছায়া প্রকাশনী, দ্বাদশ শ্রেণি।

ম্যাক্সওয়েলের সমীকরণসমূহ
স্থির চুম্বকত্ব
স্থির তড়িৎ
তড়িৎচুম্বকত্ব
ব্যক্তির নামানুসারে নামাঙ্কিত পদার্থবিজ্ঞানের সূত্র
১৯৮৯ দক্ষিণ এশীয় গেমস

১৯৮৯ দক্ষিণ এশীয় গেমস (৪র্থ দক্ষিণ এশীয় গেমস) অক্টোবর ১৯৮৯ সালে ইসলামাবাদ, পাকিস্তানে অনুষ্ঠিত হয়। এটি ছিল পাকিস্তানে অনুষ্ঠিত প্রথম দক্ষিণ এশীয় গেমস।

অংশগ্রহণকারী দেশ 
১৯৮৭ দক্ষিণ এশীয় গেমসে ৭টি দেশ অংশগ্রহণ করে।

ক্রীড়া 
স্কোয়াশ ১৯৮৯ সালের গেমসে প্রথমবারের মতো চালু করা হয়। এটি পূর্ববর্তী গেমসের বাস্কেটবল ক্রীড়াকে প্রতিস্থাপিত করে।

  অ্যাথলেটিক্স
  মুষ্টিযুদ্ধ
  ফুটবল
   কাবাডি
  স্কোয়াশ (অভিষেক)
  সাঁতার
  টেবিল টেনিস
  ভলিবল
  ভারোত্তোলন
  কুস্তি

পদক তালিকা

তথ্যসূত্র 

দক্ষিণ এশীয় গেমস
দ
দ
দক্ষিণ এশীয় গেমস, ১৯৮৯
১৯৮৯-এ এশীয় ক্রীড়া
পাকিস্তানে বহু-ক্রীড়া প্রতিযোগিতা
২০০৬ দক্ষিণ এশীয় গেমস

২০০৬ দক্ষিণ এশীয় গেমস (দশম দক্ষিণ এশীয় গেমস) ২০০৬ সালের ১৮ আগস্ট শ্রীলঙ্কার কলম্বোতে শুরু হয় এবং ২৮ আগস্ট, ২০০৬ সালে শেষ হয়।

অংশগ্রহনকারী দেশ 
২০০৬ দক্ষিণ এশীয় গেমসে ৮টি দেশ অংশগ্রহণ করে।
 (৮৬)
 (১৯২)
 (৫৪)
 (২৯৩)
 (৫৯)
 (২১৬)
 (২৮৮)
 (৩৬৬)

পদক তালিকা

তথ্যসূত্র

বহিঃসংযোগ 
 Info. ২০০৬ দক্ষিণ এশীয় গেমস সম্পর্কে
 উদ্বোধনী অনুষ্ঠানের ছবি
 ছবি

দ
দক্ষিণ এশীয় গেমস
S
দক্ষিণ এশীয় গেমস, ২০০৬
১৯৯১ দক্ষিণ এশীয় গেমস

১৯৯১ দক্ষিণ এশীয় গেমস (৫ম দক্ষিণ এশীয় গেমস) ১৯৯১ সালে কলম্বো, শ্রীলঙ্কায় অনুষ্ঠিত হয়। এটি ছিল শ্রীলঙ্কায় অনুষ্ঠিত প্রথম দক্ষিণ এশীয় গেমস। আগের অন্য আসরের মত এই আসরের ভারত পদক তালিকায় প্রথম হয় এবং স্বাগতিক শ্রীলঙ্কা ২য় স্থান অর্জন করে।

অংশগ্রহণকারী দেশ 
১৯৮৭ দক্ষিণ এশীয় গেমসে ৭টি দেশ অংশগ্রহণ করে।

ক্রীড়া 
  এথলেটিক
  বাস্কেটবল
  মুষ্টিযুদ্ধ
  ফুটবল
  শুটিং (অভিষেক)
  সাঁতার
  টেবিল টেনিস
  টেনিস (অভিষেক)
  ভলিবল
  ভারোত্তোলন

পদক তালিকা

তথ্যসূত্র 

দক্ষিণ এশীয় গেমস
দ
দ
দক্ষিণ এশীয় গেমস, ১৯৯১
১৯৯১-এ এশীয় ক্রীড়া